hy hy en hy hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Կրոնբորգ ամրոցը գտնվում է Դանիայում` Հելսինգյոր քաղաքի մոտակայքում: Ներկայիս ամրոցի կառուցումից առաջ այս տարածքում եղել է Կրոգեն անունով ամրոցը: Հելսինգյորը ժամանակին համարվել է Դանիայի երկրորդ կարևոր քաղաքը (Կոպենհագենից հետո), և Կրոնբորգը մշտապես եղել է ոչ միայն այս քաղաքի, այլև ամբողջ երկրի գլխավոր տեսարժան վայրերից մեկը:
Ամրոցը կառուցվել է թագավոր Էրիկ VII-ի հրամանով, 1420-ական թվականներին: Այս շրջանում մի քանի որմափակ շենքերից կազմված շինությունը ծառայում էր Բալթիկ ծովը լքող նավերից տուրքեր հավաքելուն: 1585թ. թագավոր Ֆրեդերիկ Երկրորդը վերակառուցում է ամրոցը` այն դարձնելով Վերածննդի դարաշրջանի ամենագեղեցիկ ու արժեքավոր դղյակներից մեկը: Հենց այս օրերին է այն ստանում իր ներկայիս անվանումը: 1629թ. սեպտեմբերի 25-ին Կրոնբորգը գրեթե ամբողջությամբ այրվում է, կանգուն է մնում միայն մատուռը: 1639թ. թագավոր Քրիստիան Չորրորդի նախաձեռնությամբ ամրոցի արտաքին տեսքը վերականգնվում է, սակայն ներքին հատվածը մինչ օրս էլ իր նախկին տեսքը չի ստացել:
1658 թ. շվեդական զորքերը Կարլ Գուստավ Վրանգելի առաջնորդությամբ գրավում են ամրոցը: Երբ Կրոնբորգը կրկին վերադառնում է Դանիայի տիրապետությանը, որոշվում է էապես ամրացնել նրա ցամաքային մատույցները, այդ պատճառով 1688-1691 թթ. ամրոցի մոտ կառուցվում է ամրաբուրգ:
Կրոնբորգի ամենահայտնի բանտարկյալը Գեորգ III-ի քույր և Քրիստիան VII-ի կին Կարոլինա-Մաթիլդա Ուելսցին էր. նա ամրոցում բանտարկված է եղել երեք ամիս՝ 1772թ. հունվարի 17-ից մինչև ապրիլի 30-ը:
1785-ից մինչև 1924 թ. Կրոնբորգն ամբորղջությամբ գտնվում էր դանիական զինվորականների կառավարման ներքո, սակայն վերջին զինվորը ամրոցը լքում է միայն 1991 թ.:
Համլետի և Օֆելյայի արձանները
Կրոնբորգ ամրոցը հայտնի է նաև «Էլսինոր» անվամբ` որպես Ուիլյամ Շեքսպիրի «Համլետ» պիեսի գործողության վայր: Ամրոցում պիեսն առաջին անգամ բեմադրվել է 1816 թ.՝ դրամատուրգի մահվան 200 ամյակի կապակցությամբ: Բեմադրության դերերը կատարում էին կայազորի զինվորները: Այդ ժամանակվանից ամրոցում կանոնավոր կերպով բեմադրվում է դանիացի ամենահայտնի արքայազնի մասին պիեսը: Ամրոցի մոտ կարելի է հանդիպել Համլետի և Օֆելյայի արձանին, որը միշտ զբոսաշրջիկների ուշադրության կենտրոնում է:
1584թ. հենց այստեղ են իրենց մեղրամիսն անցկացնում Շոտլանդիայի թագավոր Հակոբ VI-ը (հետագայում՝ Անգլիայի Հակոբ Առաջին արքան) և Դանիայի արքայադուստր Աննան: Ըստ այդմ, կարելի է չզարմանալ, որ Շեքսպիրը հենց այս ամրոցն է ընտրել որպես իր պիեսի գործողության վայր. այն լավ հայտնի էր իր հայրենիքում: Անգլիացի դրամատուրգը մեծ կարևորություն չի տվել այն փաստին, որ այն պատմական իրադարձությունները, որ ընկած են «Համլետ»-ի հիմքում, իրականում կատարվել են Յուտլանդիայի տարածքում: Հենց վերոհիշյալ թերակղզում է, ըստ XII դարի պատմիչներից մեկի վկայության, ապրել Ամլետ անունով արքայազնը՝ Շեքսպիրի հերոսի նախատիպը: Այսպիսով, չնայած դանիացիները միայն Շեքսպիրի ստեղծագործական երևակայությանն են պարտական Համլետի ու այս վայրի կապի համար, նրանք արդեն վաղուց ակտիվորեն օգտագործում են այս թեման առաջին հերթին տուրիստներին գրավելու համար:
Դանիացի մյուս լեգենդար արքայազնը՝ Հոլգեր Դանիացին, ըստ ավանդության քնած է Կրոնբերգ ամրոցի նկուղներից մեկում, և եթե մի օր Դանիային վտանգ սպառնա, նա կարթնանա, կվերցնի իր թուրն ու կոչնչացնի թշնամուն: Հանս Քրիստիան Անդերսենը Հոլգերին համարում էր Դանիայի լավագույն խորհրդանիշներից մեկը:
Ներկայումս Կրոնբորգը Դանիայի խոշոր տուրիստական կենտրոններից է. ամրոցը տարեկան ավելի քան 200 000 այցելու է ունենում: 1915թ. ամրոցում տեղակայվում է դանիական նավատորմի պատմությունը (Վերածննդից մինչ մեր օրերը) ներկայացնող Դանիական ծովային թանգարանը:
2000թ. Կրոնբորգը ընդգրկվում ՅՈՒՆԵՍԿՕ-ի «Համաշխարհային ժառանգության օբյեկտների» ցանկում:
Posted by Արվեստի Աշխարհը at 04:53
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.